Решение на Общия съд от 7 септември 2022 г. — SB/eu-LISA
(Дело T-217/21)1
(Публична служба — Договорно наети служители — Персонал на eu-LISA — Решение за уволнение в края на срока за изпитване — Задължение за мотивиране — Нормални условия в срока за изпитване — Право на изслушване — Процесуални нарушения — Задължение за полагане на грижа — Явна грешка в преценката — Принцип на добра администрация)
Език на производството: френски
Страни
Жалбоподател: SB (представител: H. Tagaras, адвокат)
Ответник: Агенция на Европейския съюз за оперативното управление на широкомащабни информационни системи в пространството на свобода, сигурност и правосъдие (представители: M. Chiodi, подпомаган от A. Duron и D. Waelbroeck, адвокати)
Предмет
С жалбата си на основание член 270 ДФЕС жалбоподателят иска отмяна на решението на Агенцията на Европейския съюз за оперативното управление на широкомащабни информационни системи в пространството на свобода, сигурност и правосъдие (eu-LISA) от 3 август 2020 г., с което договорът му на договорно нает служител е прекратен в края на срока за изпитване
Диспозитив
Отхвърля жалбата.
Осъжда SB да заплати съдебните разноски.
____________
1     ОВ C 228, 14.6.2021 г.